open-index/open-wikipedia-markdown huggingface dataset:
Aishi Zidan

**Aishi Zidan** on suomalainen toimittaja, joka työskentelee Ylen ulkomaantoimittajana. Hänen isänsä on palestiinalainen ja äitinsä suomalainen. Hänen äidinkielensä on kuitenkin suomi ja hän on alkanut opiskella arabiaa vasta aikuisena.

## Elämä
Zidanin vanhemmat tapasivat ollessaan Unkarissa yliopistossa opiskelemassa. Hänen isänsä on Palestiinasta kotoisin oleva Hakim ja hänen äitinsä on suomalainen Heidi. He joutuivat menemään Ruotsissa naimisiin, jotta hänen isänsä olisi saanut viisumin Suomeen, koska tuohon aikaan Suomeen oli vaikea päästä. Zidan syntyi vuonna 1986 Helsingin kätilöopistolla. Hänellä on kolme myöhemmin syntynyttä siskoa. Hänen isoisänsä on Aarno Aitamurto.

Zidanin on parisuhteessa kansanedustaja Ozan Yanarin kanssa ja heillä on yhteinen lapsi.

## Opiskelu
Zidan on opiskellut Helsingin yliopistossa Lähi-idän tutkimusta ja sosiologiaa sekä käynyt Sanoman toimittajakouluun. Hän oli toimittajakoulun aikana työharjoittelussa Ilta-Sanomissa ja Helsingin Sanomissa. 

## Toimittajan työ
Zidan aloitti 24-vuotiaana työt Helsingin Sanomien ulkomaantoimittajana ja teki juttuja Lähi-idästä. Vuoden 2016 alussa hän meni töihin tiedoittajaksi Amnesty Internationaliin. Vuoden 2017 lokakuussa hän aloitti puolen vuoden työn Ylellä Lähi-idän kirjeenvaihtajana Jerusalemissa. 

Kun hän kirjeenvaihtajana ollessaan oli menossa Israelin pääministerin Benjamin Netanjahun kansliaan seuraamaan Yhdysvaltain varapresidentin Mike Pencen lehdistötilaisuutta hän joutui turvatarkastukseen joka tehtiin käsin ja metallinpaljastimella. Sen jälkeen vaadittiin että hän olisi vielä riisunut rintaliivinsä mistä hän kieltäytyi sillä seurauksella ettei häntä päästetty tilaisuuteen. Ulkoministeriö oli yhteydessä Israelin viranomaisiin mutta keskustelujen sisällöstä ei ole kerrottu julkisuudssa.

Tämä tapahtuma ja Zidanin kriisialueilla tekemä uutisten välitys tavallisten ihmisten arjesta vaikuttivat siihen että vuonna 2018 Journalistiliitto palkitsi hänet *Sananvapauden kunniastipendeillä* ja siihen liittyvällä *Sananvapauden miekalla*. Stipendin arvo on 5&nbsp;000 euroa ja sen myöntää Journalistiliitto jäsenelle joka on ”*toiminut journalistina erityisen ansiokkaasti ja esimerkillisesti.*”

## Lähteet

## Aiheesta muualla
* 
*
Bjarne Nerem

**Bjarne Arnulf Nerem** (31. heinäkuuta 1923 – 1. huhtikuuta 1991) oli norjalainen jazzsaksofonisti.

Nerem aloitti nuorena klarinetinsoiton, josta siirtyi alttosaksofonin kautta hänen pääsoittimekseen vakiintuneeseen tenorisaksofoniin. Varhaisella urallaan hän soitti muiden muassa pianisti Carsten Kloumanin kanssa. 1940-luvun alusta asti hän soitti useissa orkestereissa, joihin kuuluivat Oslo Swingklubb, Hein Paulsenin rytmiorkesteri, Fred Lange-Nielsenin rytmisekstetti ja Stein Lorentzenin big band. Vuonna 1943 Nerem teki ensilevytyksensä Syv Muntre -yhtyeen kanssa. Hänen kanssaan levyllä esiintyvät muiden muassa Carsten Klouman ja Robert Normann. Toisen maailmansodan päätyttyä Nerem soitti Oslo Hot Clubissa esimerkiksi Rowland Greenbergin ja Per Nyhaugin radioyhtyeen kanssa. Vuosina 1946–1947 hän oli kiinnitettynä Willy Andresenin orkesteriin. Vuonna 1949 hän toimi omassa All Star Bandissaan, minkä jälkeen hän työskenteli vuoteen 1952 saakka Kalle Westbyn orkesterissa ja Thorleif Østerengin radioyhtyeessä.

Nerem asui vuosina 1952–1973 Ruotsissa, jossa vaikutti merkittävästi maan valtavirtajazzin ja bopin kehitykseen. Hän oli soittanut jo 1940-luvun loppupuolella Thore Jederbyn ja Nisse Skoogin kanssa. 1950–1960-luvuilla hän teki yhteistyötä Simon Brehmin, Harry Arnoldin, Lars Gullinin, Alice Babsin, Roy Haynesin, Ernie Englundin, Arne Domnéruksen, Stan Getzin, Monica Zetterlundin, Quincy Jonesin, Rune Gustafssonin ja Jan Johanssonin kanssa. Ensimmäinen albumi, jonka Nerem julkaisi omissa nimissään, oli *How Long Has This Been Going On* (1971). Tällä levytyksellä hän sai Gyllene skivan -tunnustuksen.

Palattuaan vuonna 1973 Norjaan Nerem soitti omissa kvarteteissaan ja teki yhteistyötä esimerkiksi Karin Krogin kanssa. Vuonna 1976 ilmestyi albumi *Everything Happens to Me*, josta myönnettiin Spellemannprisen. Vuonna 1980 Nerem sai Buddyprisenin ja vuonna 1983 Oslon kaupungin kulttuuripalkinnon. Seuraava hänen omissa nimissään julkaisema albumi oli *This Is Always* (1984), jonka ilmestymisellä alkoi Gemini Recordsin toiminta. Vuonna 1987 seurasi albumi *More Than You Know* ja vuonna 1990 *The Rainbow Session* (Kristian Bergheimin kanssa). Neremin äänityksiä vuosilta 1962–1980 julkaistiin *Portrait of a Norwegian Jazz Artist* -levysarjan levyllä vuonna 2001.

## Lähteet
Stuart Armstrong

**Stuart Armstrong** (s. 30. maaliskuuta 1992 Inverness) on skotlantilainen jalkapalloilija, pelipaikaltaan keskikenttäpelaaja. Hän edusti viimeksi Englannin mestaruussarjan Sheffield Wednesdayta. Hän on pelannut Skotlannin maajoukkueessa vuodesta 2017.

Armstrong aloitti pääsarjauransa Skotlannin Valioliigassa Dundee Unitedin joukkueessa marraskuussa 2010. Hän pelasi seurassa vajaan viiden kauden aikana 127 liigaottelua ja teki niissä 18 maalia. Kaudella 2013–2014 hän teki liigassa kahdeksan maalia, joista yhden vierastasapelissä mestarijoukkue Celticia vastaan, ja Skotlannin cupissa kolme maalia, joista yhden voittoisassa välieräottelussa Rangersia vastaan. Seuraavalla kaudella hän teki liigassa kuusi maalia, joista yksi oli voittomaali kotiottelussa Celticia vastaan. Helmikuussa 2015 hän siirtyikin Celticiin.

Armstrong pelasi Celticissa neljänä kautena 98 liigaottelua ja teki niissä 23 maalia. Celtic voitti jokaisella kaudella mestaruuden ja kahdesti cupin. Kaudella 2016–2017 Armstrong teki liigassa 15 maalia ja oli sarjan maalintekijätilastossa jaetulla neljännellä sijalla, tosin oman joukkueensa tilastossa vasta kolmantena. Tuolla kaudella hän pelasi Mestarien liigassa viisi ottelua ja seuraavalla kaudella neljä.

Kesällä 2018 Armstrong siirtyi englantilaisseura Southamptoniin. Ensimmäisellä kaudellaan hän pelasi Valioliigassa 29 ottelua ja teki niissä kolme maalia. Kaudella 2019–2020 hän teki viisi maalia pelaamissaan 30 liigaottelussa. Seuraavalla kaudella hän pelasi Valioliigassa 33 ottelua ja teki neljä sekä syötti viisi maalia. Kaudella 2021–2022 hän pelasi 25 valioliigaottelua ja teki kaksi maalia. Seuraavalla kaudella hän teki 32 ottelussa kaksi maalia. Kaudella 2023–2024 Southampton pelasi mestaruussarjassa, jossa Armstrong pelasi 42 ottelua ja teki viisi sekä syötti seitsemän maalia. Hän loukkaantui huhtikuussa eikä pelannut nousukarsintaotteluissa.

Armstrong siirtyi syyskuussa 2024 Vancouver Whitecapsiin, jossa pelasi pudotuspelit mukaan lukien kymmenen Major League Soccerin ottelua ja teki kaksi maalia. Tammikuussa 2025 hän siirtyi loppukauden ajaksi Englannin Mestaruussarjan Sheffield Wednesdayyn, jossa pelasi 11 sarjaottelua.

Armstrong pelasi Skotlannin alle 19- ja alle 21-vuotiaiden maajoukkueissa. Ensiesiintymisensä Skotlannin A-maajoukkueessa hän teki maaliskuussa 2017 MM-karsintaottelussa Sloveniaa vastaan. Hän pelasi Skotlannin kaikki kolme ottelua vuonna 2021 järjestetyissä EM-kilpailuissa ja kahdessa niistä avauskokoonpanossa. Hän on tehnyt maalin syyskuussa 2017 MM-karsintaottelussa Liettuaa vastaan ja lokakuussa 2019 EM-karsintaottelussa San Marinoa vastaan, kaksi maalia kesäkuussa 2022 Kansojen liigan ottelussa Armeniaa vastaan sekä yhden maalin marraskuussa 2023 EM-karsintaottelussa Norjaa vastaan. Elokuun loppuun 2025 mennessä hän on pelannut 53 maaottelua, joissa hän on ollut 27 kertaa avauskokoonpanossa.

## Lähteet
Saloheimo

**Saloheimo** on suomalainen sukunimi, joka on muun muassa seuraavilla henkilöillä:

*Aune Saloheimo, o.s. *Reinilä* (1912–2002), kotitalousopettaja, rehtori ja kotitalousneuvos
*Emanuel Saloheimo (1842–1909), juristi ja valtiopäivämies
*Hanna Brotherus, o.s. *Saloheimo* (s. 1968), koreografi, ohjaaja ja tanssitaiteilija
*Heikki Saloheimo (1926–2006), yritysjohtaja, kauppaneuvos
*Jorma Saloheimo (s. 1953) työtuomioistuimen presidentti
*Juho Saloheimo, aik. *Berner* (1882–1953), korkeimman oikeuden oikeusneuvos
*Seija Järvinen, o.s. *Saloheimo* (1931–2020), pianonsoitonopettaja ja musiikin lehtori
*Veijo Saloheimo (1924–2020), historiantutkija, tietokirjailija ja professori.
Potamologia

**Potamologia** eli jokitiede ( ja ) tutkii virtavesiä eli jokia, puroja ja muita virtaavia vesistöjä. Se keskittyy erityisesti virtavesien elävän luonnon ja sen ympäristön välisiin suhteisiin, virtavesien geofyysisiin ominaisuuksiin ja vuorovaikutuksiin järvien kanssa. Potamologian tutkimusta ja opintoja tukevia perustieteitä ovat hydrologia, geologia, mikrobiologia, kasvitiede, eläintiede, fysiikka ja kemia. Sen sisartiede on limnologia eli järvitiede, joka on potamologian kanssa hydrologian alatiede. Myös muutkin akvaattiset tieteet sivuavat sitä läheisesti.

Aihepiirin asioita voi opiskella Helsingin ja Jyväskylän yliopistossa akvaattisten tieteiden aineopintojen yhteydessä . Osana vesistönhoitoa ja vesistöjen kunnostusta Suomessa tehdään silti myös muun muassa jokien kunnostusta ja purojen kunnostusta ja tehdään myös tämän edellyttämää tutkimusta. Tähän kuuluu muun muassa uomaverkoston hydrologinen mallinnus ja samanlainen biologinen tutkimus kuin järvivesissä.

## Katso myös
* limnologia, vakavesien hydrologiaa

## Lähteet
Luettelo nykyisistä monarkeista hallitsijakauden pituuden mukaan

Tämä on kronologinen **luettelo nykyisistä monarkeista hallitsijakauden pituuden mukaan**. Luetteloon kuuluvat myös ne monarkit, jotka ovat pienten osavaltioiden, kuten Malesian ja Arabiemiraattien osien, hallitsijoita.

## Luettelo

## Lähteet
City Digital

**City Digital Oy** on suomalainen yritys, joka omistaa useita verkkosivustoja. City Digitalin toimitusjohtaja on Ville Heinonen. Joulukuussa 2019 City Digital osti Suomi24:n Aller Medialta.

## Internet-palvelut ja sivustot
* City
* Eat.fi
* Suomi24
* TableOnline
* Treffit24
* Deitti.net
*E-kontakti
*Improve Media
*Kokemuksia.fi
*Keventäjät
*FutisForum2

## Lähteet

## Aiheesta muualla
* City Digital
Aerojet

**Aerojet** oli yhdysvaltalainen ilmailu-, avaruus- ja aseteollisuusyritys, joka valmisti rakettimoottoreita muun muassa kantoraketteihin ja ohjuksiin. GenCorp-konserniin kuulunut yhtiö perustettiin vuonna 1942 ja sen pääkonttori sijaitsi Kalifornian Rancho Cordovassa. Yhtiöllä oli divisioonat myös  Washingtonin Redmondissa, Virginian Orangessa ja Gainesville sekä Arkansasin Camdenissa. GenCorp osti vuonna 2013 United Technologiesien omistaman Pratt & Whitney Rocketdyne -divisioonan, joka yhdistyi Aerojetin kanssa uudeksi Aerojet Rocketdyneksi.

## Aiheesta muualla

*History – Aerojet Rocketdyne 
*Aerojet-General Corp. History – Fundinguniverse
*Highlights of 50 years of Aerojet, a pioneering American rocket company, 1942–1992 – Acta Astronautica
Keskustaliitto (Australia)

**Keskustaliitto** (eng. *Centre Alliance*) on australialainen puolue, joka vaikuttaa lähinnä Etelä-Australian osavaltiossa. 

Keskustaliitto aloitti toimintansa nimellä *Nick Xenophon Team*, joka perustettiin heinäkuussa 2013. Sen perustaja on entinen parlamentaarikko Nick Xenophon, jonka lopetettua poliittisen uransa puolueen nimeksi tuli nykyinen *Centre Alliance*. 

## Näkemyksiä
Puolueen näkemykset edustavat poliittista keskustaa, populismia ja sosiaaliliberalismia: puolue kannattaa mm.:

* Kunnianhimoisempaa ilmastopolitiikkaa
* Julkisten hyödykkeiden pitämistä julkisessa omistuksessa
* Paikallisen päätöksenteon vahvistamista
* Uhkapelien tiukempaa säätelyä
* Alkuperäiskansojen aseman parantamista

Puolueen edustajat ovat myös ottaneet kantaa laillistetun eutanasian puolesta.  

## Lähteet
Tevana3

**Tevana3** oli vuonna 2010 perustettu metalliyhtye. Yhtyeen perustaja, Juha Jyrkäs, osti sähkökanteleen ja teki siitä yhtyeen pääsoittimen. Niinpä vuonna 2011 julkaistu Tevana3:n debyyttilevy *Mieron tiellä* on maailman ensimmäinen metallilevy, jossa kitara on korvattu sähkökanteleella. Raa'an, särötetyn ja alkukantaisen soundin inspiroijina toimivat sellaiset extreme metal -yhtyeet, kuten Celtic Frost ja Darkthrone. Sanoitukset keskittyivät suomalaiseen muinaisuskoon, metsämystiikkaan, ihmistunteisiin, okkultismiin ja seksiin. Osa kappaleista oli sanoitettu karjalan kielellä. Musiikkivideo julkaistiin kappaleesta "Syvempi on merten helma".

Vuonna 2016 kirjakustantamona paremmin tunnettu Aavetaajuus julkaisi Tevana3:n toisen levyn, *Peräpohjolan takana*, c-kasettina, rajoitettuna painoksena. Tällä levyllä yhtye laajensi musiikillisia vaikutteita perinteisemmän heavy metalin, punkin ja etno-ambientin suuntaan. Vierailevana laulajattarena toimi Anne-Marie Keckman.

Venäjän vanhimpiin metallilevy-yhtiöihin kuuluva SoundAge Productions uudelleenjulkaisi vuonna 2017 kummatkin Tevana3:n levyt maailmanlaajuiseen levitykseen.

Tevana3 lopetti toimintansa alkuvuodesta 2020.

## Diskografia
* *Mieron tiellä* (2011, omakustanne)
* *Peräpohjolan takana* (2016, Aavetaajuus)
* *Mieron tiellä* -uudelleenjulkaisu (2017, SoundAge Productions)
* *Peräpohjolan takana* -uudelleenjulkaisu (2017, SoundAge Productions)

## Lähteet

## Aiheesta muualla
* Yhtyeen kotisivut.
* Tevana3:n haastattelu Imperiumissa
Beit Jimal

**Beit Jimal** on katolinen luostari Israelissa noin viisi kilometriä Bet Shemeshin kaupungista etelään. Luostari on perustettu paikalle, jota on pidetty Pyhän Stefanoksen hautana.

Nykyinen Beit Jimal on yhdistetty Bysantin valtakunnan aikaisissa lähteissä mainittuun kreikankieliseen paikannimeen Caphargamala, joka puolestaan tarkoittaa Gamalielin kylää. Paikka tunnetaan esimerkiksi paikallisen papin vuonna 415 kirjoittamasta kirjeestä, jossa hän esittää löytäneensä Pyhän Stefanoksen haudan. Kirjeen mukaan pappi löysi haudan rabbi Gamalielin ilmestyttyä hänelle unessa ja neuvottua reitin hautapaikalle. Paikalle rakennettiin kirkko noin 1&nbsp;500 vuotta sitten. Sittemmin paikalla oli pieni arabien asuttama kylä.

Vuonna 1869 italialainen katolinen pappi Antonio Belloni osti kylän maat ja sen asukkaat siirrettiin muualle. Paikalle rakennettiin suuri salesiaaninen luostari. Salesiaanit olivat erikoistuneet koulujen ylläpitämiseen ja vuonna 1873 avautui Beit Jimalin koulu orvoille ja vähäosaisille lapsille. Koulu lopetti toimintansa seuraavan vuosisadan aikana opiskelijoiden vähyyden takia. Vuonna 1988 vanhan luostarin viereen avattiin uusi nunnaluostari Betlehemin sisarkunnalle.

## Lähteet

## Aiheesta muualla
Orange Democratic Movement

**Orange Democratic Movement** (lyh. ODM) on kenialainen keskustalainen puolue.

## Historia
Puolue sai alkunsa vuonna 2005 järjestetyssä kansanäänestyksessä, jossa äänestyslipukkeissa käytettiin hedelmäsymboleja kuvaamaan vaihtoehtoja: kyllä-vaihtoehdolla tämä oli banaani ja ei-vaihtoehdolla appelsiini. Kansanäänestyksessä äänestettiin uuden perustuslain ratifioinnista, mitä vastaan enemmistö (58,12 %) äänesti.

Vuoden 2013 vaaleissa ODM liittoutui FORD–Kenya- ja WDM-K -puolueiden kanssa. Puolue sai 96 paikkaa.

Vuoden 2017 vaaleissa ODM sai 76 paikkaa parlamentin alahuoneessa. ODM:n puheenjohtaja ja presidenttiehdokas Raila Odinga ei hyväksynyt presidentinvaalin tuloksia ja kolme viikkoa vaalien jälkeen korkein oikeus hylkäsi presidentinvaalien tuloksen ja uudet vaalit pidettiin 26. lokakuuta. Odinga kuitenkin vetäytyi vaaleista sanoen, ettei luottanut järjestelmän kykyyn uusiutua.. 

## Ideologia
ODM määrittelee itsensä sosiaalidemokraattiseksi puolueeksi ja pitää maan työssä käyvän väestön aseman parantamista erittäin tärkeänä. Toimivan valtion pohjaksi se määrittelee vahvan kansalaisyhteiskunnan..

Ympäristöpolitiikassaan puolue haluaa parantaa maan villieläinten suojeluun kohdennettavia resursseja, vähentää kotitalouksien riippuvuutta fossiilisista polttoaineista ja verottaa saastuttamista.

ODM:n ulkopoliittisissa linjauksissa kiinnitetään huomiota mm. ulkoministeriön toiminnan kasvattamiseen ja ulkomailla oleskelevien kenialaisten tietotaidon parempaan hyödyntämiseen.

## Lähteet
En Gedi

**En Gedi** tai **Ein Gedi** on keidas ja luonnonsuojelualue Kuolleenmeren länsirannalla Israelissa Juudean autiomaassa. Keitaan vesi on peräisin neljästä aktiivisesta lähteestä. Vesilähteiden ansioista paikalla tavataan esimerkiksi muulle autiomaalle epätyypillisiä kasvilajeja. Keitaan vieressä sijaitsee En Gedin kibbutsi.

## Maantiede

En Gedi sijaitsee suurin piirtein Kuolleenmeren länsirannan keskellä. Alue on osa Juudean autiomaata ja Kuolleenmeren hautavajoamaa, joka lukeutuu merenpinnasta mitattuna maailman matalimpiin paikkoihin. Nykyisin paikalla on neljä edelleen aktiivista lähdettä, Arugot, David, En Gedi ja Shulamit. Aikaisemmin lähteitä on ollut kaikkiaan kymmenen. En Gedin lähde sijaitsee noin 200 metrin korkeudella Kuolleenmeren pinnasta. Lähteiden vesi on peräisin pohjavesivarannoista. Keitaan vieressä sijaitsee En Gedin kibbutsi.

Suurin osa alueen kasvistosta on sopeutunut puoliaavikkomaisiin olosuhteisiin. Paikalla tavataan esimerkiksi lajeja kruunujujuba (*Ziziphus spina-christi*), sodomanmadari (*Calotropis procera*), tasankoneulapuu (*Balanites aegyptiaca*) ja kierreakaasia. Lähteiden vieressä tavataan aavikolle epätyypillisempiä lajeja, joihin lukeutuvat esimerkiksi *[[Salix acmophylla]]*, *[[Populus euphratica]]*, jättiruoko, järviruoko, *[[Saccharum ravennae]]* ja neidonadiantumi.

Alueella tavattaviin nisäkäslajeihin lukeutuvat esimerkiksi nubianvuohi, kalliotamaani ja susi. Alueella esiintyy myös 16 eri lepakkolajia. Paikallisiin lintulajeihin lukeutuvat rotkorakkeli, lyhytpyrstökorppi, mustapyrstötasku ja aavikkopyy. Havaittuja matelijalajeja ovat puolestaan esimerkiksi *[[Atractaspis engaddensis]]* ja *[[Coluber rhodorachis]]*. Veden äärellä eläviä muita lajeja ovat esimerkiksi mölysammakko, rapu *[[Potamon potamios]]*, kotilo *[[Melanopsis praemorsa]]* ja muurahainen *[[Polyrhachis simplex]]*. 

## Historia
En Gedin alueella on ollut ihmisasutusta jo pitkään ja paikka esiintyy esimerkiksi Raamatussa useampaan otteeseen. Esimerkiksi ensimmäisessä Samuelin kirjassa Daavidin sanotaan paenneen alueelle. Vanhimmat arkeologiset merkit asutuksesta paikalta ovat 600-luvulta ennen ajanlaskun alkua, eli vuosisatoja Daavidin kauden jälkeen. Paikka tunnettiin esimerkiksi taateleistaan. Maanviljelystä harjoitettiin keinokastelun avulla. Paikalliset keräsivät myös suolaa ja asfalttia Kuolleenmeren rannikolta. Josephus kirjoitti paikalla valmistetun balsamia. Rooman valtakunnan kaudella paikalla sijaitsi juutalainen kylä ja roomalainen varuskunta. Arkeologisen näytön mukaan kylä poltettiin Bysantin valtakunnan kaudella 400-luvulla. Seuraavan kerran paikka asutettiin Egyptin mamelukkien kaudella 1200–luvulta 1300-luvulle. Paikka autioitui uudestaan ja se asutettiin taas vasta Israelin itsenäistyttyä vuonna 1948. Ein Gedin kibbutsi perustettiin vuonna 1956.

## Lähteet

## Aiheesta muualla
Pisara ja lammas

**Pisara ja lammas** on Absoluuttinen Nollapiste -yhtyeen kaksiosainen teema-albumi, jonka osat julkaistiin vuosina 2012 ja 2014 CD:nä ja vinyyli-LP:nä yhtyeen oman Diu Dau Records -levy-yhtiön kautta. Levyillä on yhtyeen tiedotteen mukaan "[k]ronologisesti etenevä scifi-tarina [joka] tapahtuu läheisessä tulevaisuudessa". Albumit on ollut tarkoitus dramatisoida teatterinäyttämölle. 

Albumit ovat yhtyeen ensimmäiset ilman kosketinsoittaja Janne Hastia, joka soitti yhtyeessä vuosina 2003–2011. Yhtyeen entinen jäsen Teemu Eskelinen laulaa albumin molempien osien kuoroissa. Hieman ennen ensimmäistä albumia yhtye julkaisi digisinglen "Lupaan etten huku", joka ei kuitenkaan ole mukana albumin kummallakaan osalla. 

## Kappalelista
Kaikki sovitukset Lääkkölä–Otsala–Krutsin
### Pisara ja lammas 1

#### υ
# 
# 
# 
# 
# 

#### ι
# 
# 
# 
# 
# 
# 

### Pisara ja lammas 2

#### ξ
# 
# 

# 
# 
# 

#### μ
# 
# 
# 

# 
# 
# 

## Tekijät

* Aki Lääkkölä – kitara ja kosketinsoittimet
* Aake Otsala – basso, syntetisaattorit ja äänisuunnittelu
* Tomi Krutsin – rummut ja lyömäsoittimet
* Tommi Liimatta – laulu (kertoja)

* Erkki Seppänen – laulu (Lammas)
* Paula Vesala – laulu (Nainen)
* Olavi Uusivirta – laulu (Paimen)
* Milla Palovaara – laulu (Äiti)
* Lotta Savolainen, Emilia Norppa, Teemu Eskelinen, Tommi Liimatta – kuoro (Pisara ja lammas 1)
* Teemu Eskelinen, Heidi Heino, Niina Into, Mikko Kuivalainen, Jaakko Kulomaa, Tommi Liimatta, Kirsi Marttinen, Matilda Otsala, Tiina Riippa, Johanna Risku – kuoro (Pisara ja lammas 2)

* Aake Otsala – tuotanto, äänitys ja miksaus
* Emmalotta Kronholm – apulaisäänitys (Pisara ja lammas 1)
* Jaakko Viitalähde – masterointi

* Tomi Krutsin, Tommi Liimatta, Aake Otsala, Jenni Kääriäinen, Riku Souramo, Hannu Iso-Oja – lammaskuva
* Hannu Iso-Oja – valokuvat
* Hannu Oksa – graafinen suunnittelu

## Arvostelut
### Pisara ja lammas 1

* Soundi: 
* Helsingin Sanomat/Nyt-liite: 
* Keskisuomalainen: 
* Rytmi:  
* desibeli.net: 
* Sue: 9
* Kaleva.fi: 
* Rumba: 
* Mesta.net: 

### Pisara ja lammas 2

* Sue: 9
* Helsingin Sanomat/Nyt-liite: 
* Soundi: 
* desibeli.net: 
* Rumba: 

## Lähteet

## Aiheesta muualla
* Absoluuttinen Nollapiste: Pisara ja lammas
* Pisara ja lammas 1 discogs.com -sivustolla
* Pisara ja lammas 2 discogs.com -sivustolla
* Pisara ja lammas 1 Absoluuttisen Nollapisteen Soundcloud-sivulla
* Pisara ja lammas 2 Absoluuttisen Nollapisteen Soundcloud-sivulla
Lupaan etten huku

**Lupaan etten huku** on Absoluuttisen Nollapisteen single, joka julkaistiin toukokuussa 2012. Vain digitaalisessa muodossa julkaistu single on yhtyeen ainoa Universal Musicin julkaisema julkaisu. 

## Lähteet
* Singlen tiedot yhtyeen kotisivulla
* Tiedote singlen julkaisusta yhtyeen kotisivulla

### Viitteet
Red Mitchell

**Keith Moore "Red" Mitchell** (20. syyskuuta 1927 New York, New York – 8. marraskuuta 1992 Salem, Oregon) oli yhdysvaltalainen jazzbasisti.

Mitchell oli alun perin pianisti ja soitti myös alttosaksofonia, mutta vaihtoi instrumenttinsa kontrabassoon ollessaan armeijan yhtyeen jäsenenä Saksassa. Hän soitti Jackie Parisin (1947–1948), Mundell Lowen, Chubby Jacksonin big bandin ja Charlie Venturan (1949) kanssa. Tämän jälkeen hän kiersi Woody Hermanin orkesterin kanssa (1949–1951) ja toimi Red Norvon trion jäsenenä (1952–1954). Jälkimmäisessä hän oli Charles Mingusin korvaaja. Vuonna 1954 Mitchell soitti Gerry Mulliganin kvartetin kanssa, minkä jälkeen hän asettui Los Angelesiin. Siellä hän soitti vuosina 1954–1968 lukuisten artistien kanssa; yhteistyökumppanien joukossa olivat Hampton Hawes, Billie Holiday ja Frank Sinatra. Vuonna 1959 hän levytti Ornette Colemanin kanssa. Hän toimi myös MGM:n studio-orkesterin jäsenenä (1959–1968) ja johti Harold Landin kanssa vuosina 1961–1962 kvintettiä, joka levytti Atlanticille. 

Vuonna 1968 Mitchell muutti Tukholmaan. Siellä hän soitti eurooppalaisten artistien kanssa esimerkiksi Radiojazzgruppenissa ja säesti yhdysvaltalaisia vierailijoita, joihin kuuluivat Dizzy Gillespie ja Phil Woods. Mitchellin levytuotantoon kuuluu Atlanticin lisäksi muiden muassa Pacific Jazzille, Mercury Recordsille ja Caprice Recordsille tehtyjä julkaisuja. Mitchell sai kaksi Grammis-palkintoa. Hän teki Ruotsissa asumisensa aikana välillä matkoja Yhdysvaltoihin ja muutti Oregoniin vähän ennen kuolemaansa.

Mitchell tuli tunnetuksi tavastaan virittää kontrabasso kvinteittäin.

## Lähteet
Alexander Valerian Brotherus

**Alexander Valerian Brotherus** (26. marraskuuta 1838 Sund, Ahvenanmaa – 16. huhtikuuta 1903 Riika) oli suomalainen Venäjän keisarikunnan armeijassa palvellut kenraaliluutnantti.

Brotheruksen vanhemmat olivat kollegineuvos Alexander Nikolai Brotherus ja Helena Amalia Taulerus. Opettaja, tutkija Arvid Hjalmar Brotherus ja tutkija Viktor Ferdinand Brotherus olivat hänen veljiään. 

Alexander Valerian Brotheruksen ensimmäinen puoliso vuodesta 1872 oli Sofie Ljubitzky ja toinen puoliso Alexandra Ljubitzky. Brotherus tuli Haminan kadettikouluun 1850 ja määrättiin koulusta valmistuttuaan palvelukseen Henkivartioväen Jekaterinoslavlin krenatöörirykmenttiin 1857. Vänrikkinä hän siirtyi Henkivartioväen Volynian rykmenttiin Puolaan 1861, missä hänet ylennettiin aliluutnantiksi 1862 ja luutnantiksi 1863. Hän osallistui Tammikuun kansannousun kukistamiseen 1863–1864. Nikolain yleisesikunta-akatemiaan Pietariin Brotherus tuli 1865, mutta ei suorittanut kurssiaan loppuun. Alikapteeni hänestä tuli 1866 ja vielä samana vuonna hänet määrättiin majurina palvelukseen 1. Itä-Siperian linjapataljoonaan. Vuonna 1868 hänet nimitettiin 6. Itä-Siperian linjapataljoonan komentajaksi ja vakinaistettiin tehtävään 1869. 

Everstiluutnantiksi Brotherus ylennettiin 1872. Hänet määrättiin 1875 mallijalkaväkipataljoonaan Pietariin ja 1876 Pietarin sotilaspiirin paikallisjoukkojen esikuntaan. Saman vuoden marraskuussa hänestä tuli  151. reservijalkaväkipataljoonan komentaja ja kahden vuoden päästä marraskuussa everstinä 72. reservipataljoonan komentaja. Vuonna 1884 hänet määrättiin 67. Rjazanin, kenraalisotamarsalkka, ruhtinas Golitsynin jalkaväkirykmentin komentajaksi ja vuonna 1894 kenraalimajurina 18. jalkaväkidivisioonan 1. prikaatin komentajaksi. Tästä tehtävästä hän siirtyi kuitenkin jo seuraavana vuonna 32. jalkaväkidivisioonan 1. prikaatin komentajaksi ja taas vuoden päästä 2. jalkaväkidivisioonan 2. prikaatin komentajaksi. Ennen eroamistaan sotapalveluksesta kenraaliluutnanttina heinäkuussa 1901 Brotherus toimi vielä Turkestanin tarkk’ampujaprikaatin komentajana vuodesta 1898.

## Lähteet
Almeida Garrett

**João Baptista de Silva Leitão d’Almeida Garrett** (4. helmikuuta 1799 Porto, Portugali − 9. joulukuuta 1854 Lissabon, Portugali) oli portugalilainen runoilija ja valtiomies. Hän toimi muun muassa sisäasiainministerinä ja cortesin jäsenenä ja oli taitava puhuja. Hän on merkittävin nuorportugalilainen runoilija ja sai vaikutteita romantiikasta. Hän nosti esiin Portugalin vanhan kansanrunouden ja teki aloitteen kansallisteatterin perustamisesta. Hänen tunnettuja teoksiaan ovat muun muassa kertova runoelma *Camões*, kolmiosainen kokoelma *Romanceiro* (1843–1851), joka sisältää mukaelmia vanhoista romansseista, kokoelma lyyrisiä runoja *Folhas cahidas*, näytelmät *Catão*, *Auto de Gil-Vicente*, *Frei Luiz de Sousa*, jota pidetään yhtenä 1800-luvun merkittävimmistä portugalilaisista näytelmistä, ja kertomus *Viagens na minha terra*, joka on proosamuotoinen mestariteos.

Almeida Garret oli säätykokouksen jäsen vuodesta 1836 ja ulkoministeri vuodesta 1852. Hän ajoi kulttuurin demokratisoitumista ja edisti kulttuuria rakennuttamalla uuden teatterin ja konservatorion. Hän kirjoitti useita näytelmiä teatterin uudistamiseksi ja kansallisen ohjelmiston lisäämiseksi.

## Suomennettu tuotanto
Antologiassa *[[Maailmankirjallisuuden kultainen kirja|Espanjan ja Portugalin kirjallisuuden kultainen kirja]]* (WSOY 1954) on kaksi Garrettin runoa: 
* Kohtalo, suomentanut Helvi Vasara
* Tuntematon Jumala, suomentanut Helvi Vasara

## Lähteet

## Aiheesta muualla

* Almeida Garrettin teoksia Projekt Gutenbergissa
Angelus Silesius

**Angelus Silesius**, oikea nimi **Johannes Scheffler**, (1624– 9. heinäkuuta 1677) oli saksalainen virsirunoilija, kotoisin Breslausta.

Silesius oli luterilainen lääkäri. Mystisen kirjallisuuden vaikutuksesta hän siirtyi katolilaisuuteen ja otti nimen Angelus ('enkeli', 'sanansaattaja'). Hän liittyi fransiskaaniveljistöön ja vihittiin papiksi 1661. Kirjailijana hän käytti nimeä Angelus Silesius, 'sleesialainen sanansaattaja'.

Angelus Silesiuksen *Cherubinischer Wandersmann* ('Kerubi-vaeltaja') on laaja kokoelma lyhyitä, pääasiassa kaksirivisiä mieterunoja, joissa on Angelus Silesiukselle ominaista mystiikkaa. Hänen virsistään huokuu lämmin rakkaus Jeesukseen. Hän esittää teoksissaan Jeesuksen sulhasena ja sielun hänen morsiamenaan Raamatun Laulujen lauluista saadun typologisen esimerkin mukaan. Tämä ajattelutapa esiintyy erityisesti hänen 1657 julkaisemassaan laulukokoelmassa *Heiligen SeelenLust oder Geistiliche Hirtenlieder.* Kokoelmassa on yli 200 laulua, ja siinä on myös virsi ”Liebe, die du mich zum Bilde”, joka oli vuoden 1886 virsikirjassa virsi 297 ”Rakkaus, joka jumaluutes”. Nykyisessä Suomen ev. lut. kirkon virsikirjassa se on uudelleen suomennettuna virsi 430 ”Rakkaus, kun kuvaksesi”. Sen sävelmä on Heinrich Albertin sävelmä (1642).

Ruotsin kirkon virsikirjassa on yksi Silesiuksen virsi ”Ich will dich lieben, meine Stärke”, virsi 242 ”Sinua, Herra, tahdon kiittää” (Ruots. Gustaf A. Hjärne 1765, Jan Arvid Hellström 1979 suom. Niilo Rauhala 1997). Virren sävelmä on Hampurissa 1690 julkaistu sävelmä. Virsi 567 ”Nyt, kristitty, käy sotimaan”, ”Upp, kristen, upp till kamp och strid!” pohjautuu Silesiuksen virteen ”Auf, auf, o Seel, auf, auf zum Streit, Auf, auf zum Überwinden!”. Se on Johan Åströmin kirjoittama 1816, ja suomennos on Pekka Kivekkään tekemä 1995.

## Lähteet

## Aiheesta muualla
Beitunia

**Beitunia** on kaupunki Palestiinan Länsirannalla lähellä Ramallahin kaupunkia. Sen asukasluku oli vuonna 2016 arviolta 25&nbsp;288.

## Maantiede

Beitunia sijaitsee Palestiinan Länsirannalla Ramallahin ja al-Birehin kuvernoraatissa noin kolme kilometriä Ramallahin kaupungista länteen. Jerusalem sijaitsee noin 14 kilometriä Beituniasta etelään. Ramallahin ohella Beitunian naapuripaikkakuntia ovat 'Ein Qiniya pohjoisessa, Beit 'Ur al Fauwa, 'Ein 'Arik ja At Tira lännessä, sekä Al Jib etelässä. Kaupungin korkeus merenpinnasta on 804 metriä.

Keskimääräinen vuotuinen sadanta Beituniassa on 600,4 mm ja keskimääräinen lämpötila 16°C.

## Historia

Beitunia n nimen alkuperästä on esitetty useampia teorioita. yhden tarinan mukaan se on johdettu Rooman valtakunnan aikaisesta nimestä *Beit 'Anya* eli kauniin kukan talo. Toinen tarina yhdistää nimeen tarinan kreikkalaisesta naispyhimyksestä nimeltä *Auniya*, jonka mukaan paikkaa alettiin kutsua nimellä *Beit 'Uniya*. Beitunia sai oman kaupunkinsa aseman vuonna 1953.

## Talous
Vuonna 2012 Beitunian työssäkäyvästä väestöstä 37&nbsp;% oli työllistynyt hallinnossa tai yksityisellä alalla, 24&nbsp;% kaupanalalla, 19&nbsp;% palveluissa, 10&nbsp;% maataloudessa, 5&nbsp;% teollisuudessa ja 5&nbsp;% Israelin työmarkkinoilla. Työttömyysaste oli 25&nbsp;%. Monet paikalliset käyvät töissä Ramallahissa ja al-Birehssä, mutta asuvat beituniassa sen alemman hintatason takia.

## Väestö
Beitunian asukasluku oli Palestiinan tilastokeskuksen arvion mukaan vuonna 2016 25&nbsp;288. Vuonna 2007 vastaava lukema oli 19&nbsp;496. Kaupungissa on viisi moskeijaa.

## Lähteet
Bani Na’im

**Bani Na’im** on kaupunki Palestiinan Länsirannalla lähellä Hebronia. Sen asukasluku oli vuoden 2016 arvion mukaan 26&nbsp;523. Islamilaisessa perinteessä paikka on liitetty profeetta Lootin hautapaikkaan.

## Maantiede

Bani Na’im sijaitsee Palestiinan Länsirannalla Hebronin kuvernoraatissa noin seitsemän kilometriä Hebronin kaupungista itään. Bani Na’imin muita naapuripaikkakuntia ovat Ar Rawa idässä, Sa’ir ja Ash Shuyukh pohjoisessa, sekä Yatta etelässä. Kaupungin korkeus merenpinnasta on 958 metriä.

Vuotuinen keskimääräinen sadanta Bani Na’imissa on 369 mm ja keskilämpötila 16°C.

## Historia
Nykyistä Bani Na’imia on pidetty islamissa profeettana tunnetun Vanhan testamentin Lootin hautapaikkana. Haudaksi uskotulla paikalla on nykyisin moskeija. Lootin tyttärien on sanottu tulleen haudatuksi läheiselle kukkulalle. Varsinaisen kaupungin historia ulottuu Rooman valtakunnan kaudelle ja alun perin se on tunnettu nimellä Kafr Brukha. Nykyinen nimi on puolestaan johdettu alueelle asettuneesta Bani Na’imin arabiheimosta. Bani Na’imin vanhakaupunki lukeutuu Hebronin alueen parhaiten säilyneisiin ja sen vanhimmilla edelleen pystyssä olevat rakennuksilla on ikää noin tuhat vuotta.

## Talous
Vuonna 2007 Bani Na’imin työssäkäyvistä asukkaista 50&nbsp;prosenttia työskenteli kaupanalalla, 20&nbsp;prosenttia Israelin työmarkkinoilla, 19&nbsp;prosenttia maataloudessa, 5&nbsp;prosenttia hallinnossa ja muilla yksityisillä aloilla, 5&nbsp;prosenttia teollisuudessa ja 1&nbsp;prosenttia palveluissa. Paikka on monien lähialueen kylien kaupan keskus.

## Väestö
Palestiinan tilastokeskuksen mukaan Bani Na’imin asukasluku oli vuonna 2016 arviolta 26&nbsp;523. Vuonna 2007 vastaava lukema oli 19&nbsp;783. 

## Lähteet
Hyvinkään lukio

**Hyvinkään lukio** on Hyvinkäällä toimiva, kaupungin ainoa lukio, joka aloitti toimintansa 1. elokuuta 2020, kun Hyvinkään Sveitsin lukio ja Hyvinkään yhteiskoulun lukio yhdistyvät yhdeksi hallinnolliseksi yksiköksi. Hyvinkään lukio on vuodesta 2021 alkaen Hyvinkään ainoa lukio. Luonnontieteen linjan kautta lukio toteuttaa Opetus- ja kulttuuriministeriön sille myöntämää erityistä koulutustehtävää. 

## Lukion toiminta
Hyvinkään lukiossa oli vuonna 2020 noin 950 opiskelijaa, ja se on yksi Suomen suurimmista lukioista.

Helmikuussa 2021 lukion toiminta siirtyi Kipinä-taloon, joka sijaitsee Hangonsillan kaupunginosassa. Kipinä-taloon tulee lukion toiminnan lisäksi myös muuta toimintaa. Kipinä-talon rakennustyöt aloitettiin kesällä 2019, ja se valmistui marraskuussa 2020. Ennen uudisrakennuksen valmistumista lukio toimi entisen Hyvinkään Sveitsin lukion ja entisen Hyvinkään yhteiskoulun lukion tiloissa.

Hyvinkään lukion rehtorina toimii Kirsi Silvennoinen, joka toimi Hyvinkään yhteiskoulun lukion rehtorina vuodesta 2007 vuoteen 2020 asti. Hyvinkään lukion kehittäjärehtori on Jaakko Rainio.

## Lähteet

## Aiheesta muualla
*Hyvinkään lukion kotisivut
Ankkuri (arkkitehtuuri)

**Ankkuri** tarkoittaa arkkitehtuurissa rautalaitetta, jonka tehtävänä on kiinnittää ja lujentaa jotakin rakennuksen osaa, varsinkin seinää. Ulkopuolelle näkyvä osa on usein koristeltu.

## Lähteet

## Aiheesta muualla
Louis Fürnberg

**Louis Fürnberg** (24. toukokuuta 1909 Iglau, nyk. Jihlava – 23. kesäkuuta 1957 Weimar) oli saksalainen säveltäjä, kirjailija ja journalisti. Hän saavutti tunnustusta Itä-Saksassa etenkin kappaleellaan "Lied der Partei", jota käytettiin Saksan sosialistisen yhtenäisyyspuolueen ylistyslauluna. Laulusta tulevat helposti muistettavat sanat "Die Partei, die Partei, die hat immer recht" ("Puolue, Puolue, se on aina oikeassa"). Fürnbergin laulusta "Das neue Leben muss anders werden" tuli Saksan vapaan nuorison hymni.

Fürnbergin ensimmäinen emigroitumisyritys johti Gestapon pidättämäksi joutumiseen, mutta hän lähti vuonna 1939 Italiaan ja Jugoslaviaan. Vuonna 1941 hän muutti Palestiinaan. Hän toimi toisen maailmansodan jälkeen Tšekkoslovakian hallinnon palveluksessa ja muutti Weimariin vuonna 1954. Fürnberg kirjoitti muun muassa kommunistisia kantaatteja ja näytelmiä amatöörejä ja festivaaleja varten. Hänen kirjalliseen tuotantoonsa kuuluu myös runoutta ja historiallisia romaaneja. Hän toimi Deutsche Schillerstiftungin pääsihteerinä vuonna 1955. Hän oli Itä-Berliinin taiteiden akatemian ja vuodesta 1956 (Itä-)Saksan kirjailijaliiton jäsen. Fürnberg käytti myös salanimeä *Nuntius*. 

Fürnberg sai vuonna 1953 Julius Fučík -palkinnon ja vuonna 1956 Itä-Saksan kansallispalkinnon. Hänen kuoltuaan leskeksi jäi vaimo Lotte, joka asui Weimarissa, kunnes kuoli 92-vuotiaana vuonna 2004. Koulu Weimarissa nimettiin vuonna 1959 postuumisti Fürnbergin mukaan. Weimarissa on hänen muistopatsaansa. Hänen mukaansa nimettiin myös palkinto, jonka saajiin kuuluivat Hanns Cibulka (1973) ja Walter Werner (1975).

## Lähteet

## Aiheesta muualla
Maantiepyöräilyn maailmanmestaruuskilpailut 2019

**Maantiepyöräilyn maailmanmestaruuskilpailut 2019** järjestettiin Yorkshiressä, Isossa-Britanniassa, 22.−29. syyskuuta 2019. Kilpailujen maalipaikkana toimi Harrogate. Kilpailujen ohjelmassa olivat henkilökohtainen aika-ajo ja maantieajo naisille, miehille, alle 23-vuotiaille miehille sekä nais- ja miesjunioreille. Uutena lajina oli "sekajoukkueaika-ajoviesti", jossa joukkueen kolme miespyöräilijää ajoi ensin yhden kilpailukierroksen joukkueaika-ajoa ja kolme naispyöräilijää jälkimmäisen kierroksen.

## Tulokset
Lähteet: Tissot Timimng Cyclingnews, Pro Cycling Stats

### Miehet

### Naiset

### Sekajoukkueet

## Lähteet
Nurmijärven tekojää

**Nurmijärven kirkonkylän tekojää** on rakennettu Krannilan liikuntapuiston alueelle. Tekojää on kunnan historian ensimmäinen, ja se on otettu käyttöön kaudella 2014–2015. Luistelukentän pohjana on nyt hiekkatekonurmikenttä, jota voidaan käyttää kesällä muun muassa jalkapallon ja pesäpallon peluuseen. Jääalueen koko on 64 x 107 m, eli siinä on lähes 7000 neliömetriä luistelupintaa. Tekojäällä on yksi kaukalo, ja suurin osa jäästä on vapaata luistelualuetta.

## Lähteet
Pentti Palmroth

**Pentti Johannes Palmroth** (18. helmikuuta 1901 Pirkkala – 24. syyskuuta 1968 Pirkkala) oli suomalainen kenkätehtailija ja kunnallisneuvos joka perusti Partolan kenkätehtaan Pirkkalan kunnan Partolaan vuonna 1928.

## Ura
Palmrothin vanhemmat olivat tilanomistaja Hannes Palmroth ja Hilma Willgren. Hän kävi kuusi luokkaa yhteiskoulua ja kauppaopiston. Palmroth teki opintomatkoja Saksaan 1920–1921 ja Yhdysvaltoihin 1921–1923.

Palmroth toimi Tampereella Aaltosen kenkätehdas oy:n teknillisenä apulaisjohtajana 1923–1926 ja Hyppösen kenkätehdas oy:n teknillisenä johtajana 1926–1927. Vuonna 1928 Palmroth perusti kenkätehtaan isänsä omistaman Partolan kartanon huvilarakennukseen Pirkkalassa. Tehtaassa oli alkuvuosina työssä 10 henkilöä. 1930-luvulla kenkätehtaan käyttöön tuli nelikerroksinen tiilirakennus ja siinä vaiheessa työntekijämäärä nousi jo pariinsataan. Partolan kenkätehtaan tuotemerkkinä oli alkuvuosina Viva ja vuonna 1963 alettiin käyttää Palmroth-tuotemerkkiä.

Sotavuosina Palmroth oli puolustusministeriön sotatalousosaston nahkajaoksen toimistopäällikkönä 1939–1944 ja kansanhuoltoministeriön nahka- ja jalkineteollisuuden toimiston toimistopäällikkönä 1940–1943. Hän oli Pirkkalan kunnanvaltuuston jäsenenä vuodesta 1931 ja toimi valtuuston puheenjohtajana. Palmroth sai kunnallisneuvoksen arvon 1951. Palmroth perusti Tisle Oy:n vuonna 1944  yhdessä  Erkki Salmisen kanssa. Tehdas valmisti  liimoja ja hartseja kenkäteollisuuden tarpeisiin. Pentti Palmroth oli yksi perustajaosakkaista vuonna 1956 perustetussa Kar-Air Oy:ssä. Hän oli Kenkätehtaitten Keskusliiton hallituksen jäsenenä vuodesta 1944 ja puheenjohtajana vuodesta 1963. Lisäksi hän on toiminut Suomen Maatalous-Osake-Pankin hallintoneuvoston jäsenenä vuosina 1948-1958 ja pankkifuusion jälkeen Kansallis-Osake-Pankin hallintoneuvoston jäsenenä vuosina 1958-1968. Palmroth toimi Rotarypiirin 141 kuvernöörinä. Palmroth oli mukana perustamassa Pirkanmaan maakuntaliittoa vuonna 1956  ja toimi sen puheenjohtajana 1956-1966. Palmroth oli vuonna 1962 perustamassa Pirkanmaan kulttuurirahastoa, jonka tarkoitus oli fokusoida Pirkanmaan kehittyvän liike-elämän voimavaroja kotimaakuntaan. Vuonna 1965 Palmrothille myönnettiin Coupe d’or du bon goût -palkinto.    

Vuonna 1960 Partolan kenkätehdas osti Tampereelta Hämeen Kenkätehtaan. Kenkiä alettiin myös viedä ulkomaille. Vuonna 1967 Pentti Palmroth osti Hollannista NV. Rosenberg-kenkätehtaan, josta tuli Partolan kenkätehtaan sisaryritys nimellä Palmroth Holland N.V. Pentti Palmroth oli Partolan kenkätehtaan toimitusjohtajana kuolemaansa saakka 1968. 

Pentti Palmrothin kuoltua hänen poikansa Juhani ja Pertti hoitivat tehtaita jonkin aikaa yhdessä, mutta sen jälkeen tehtaat jaettiin niin että Partolan kenkätehdas tuli Juhani Palmrothille ja Hämeen Kenkätehdas, myöhemmin Hamken Oy tuli Pertti Palmrothin hoitoon.

## Yksityiselämä
Pentti Palmroth oli naimisissa vuodesta 1927 Alli Ester Mandellin kanssa. Heidän poikiaan ovat kenkätehtailija Juhani Palmroth (1929–1978) ja kenkäsuunnittelija, kenkätehtailija Pertti Palmroth (1931-2020).

## Lähteet
Karl Magnus Emil Brummer

**Karl Magnus Emil Brummer** (11. huhtikuuta 1836 Geta Ahvenanmaa – 12. kesäkuuta 1896 Pietari) oli suomalainen Venäjän keisarikunnan armeijassa palvellut kenraalimajuri ja valtiopäivämies.

Brummerin vanhemmat olivat filosofian tohtori Wilhelm Fredrik Brummer ja Karolina Gustava Lovisa Lundenius ja puoliso 1869–1880 Katarina Dmitrijevna Krylovav. Brotherus pääsi ylioppilaaksi 1855 ja tuli aliupseeriksi Suomen kaartiin maaliskuussa 1857. Hänet siirrettiin saman vuoden lopulla vänrikkinä H. M. Preussin kuningas Friedrich Wilhelm III:n krenatöörirykmenttiin. Aliluutnantiksi Brummer ylennettiin 1862, jolloin hänet määrättiin Henkikaartin sapööripataljoonaan. Hän suoritti Nikolain yleisesikunta-akatemian kurssin 1863, jolloin hänet komennettiin Nikolain insinööriopiston konduktöörikomppaniaan. Samana vuonna Brummer tuli luutnanttina ensin 7. sapööripataljoonaan ja sitten opetusupseeriksi 2. kadettikouluun eli myöhempään 2. Pietarin sotaopistoon. Alikapteeniksi 1866 ylennettynä Brummerista tuli mainitun opetuslaitoksen matematiikan opettaja 1867. Kapteeniksi hänet ylennettiin 1869, everstiluutnantiksi 1872 ja everstiksi 1875. Brummer määrättiin sotilastopografian opettajaksi 2. Konstantinin sotakouluun 1872 ja 114. Novotoržokin jalkaväkirykmentin komentajaksi 1884, mistä tehtävästä hän siirtyi armeijan jalkaväen reserviin 1886. Hänet nimitettiin 1889 Kuopion läänin kutsuntapiirin sotakomissaariksi. Sotapalveluksesta hän erosi kenraalimajurina 1892 ja sotakomissaarin tehtävästä 1895.

Karl Magnus Emil Brummer ja hänen veljensä everstiluutnantti, valtiopäivämies Johan Gustaf Wilhelm Brummer merkittiin vuonna 1872 Suomen ritarihuoneeseen aatelissukuna 112. Karl Magnus Emil Brummer edusti aatelissäädyssä sukuaan valtiopäivillä 1885. Myös Brummerin poika, eversti Hans Henrik Brummer, oli valtiopäivämies.

## Lähteet
Guido Messina

**Guido Messina** (2. tammikuuta 1931 Monreale – 10. tammikuuta 2020) oli italialainen rata- ja maantiepyöräilijä, olympiavoittaja ja maailmanmestari.

Messina saavutti Helsingissä 1952 olympiakultaa joukkuetakaa-ajossa.

Henkilökohtaisessa takaa-ajossa Messina voitti viisi maailmanmestaruutta: kaksi amatöörinä vuosina 1948 ja 1953 ja kolme ammattilaisena vuosina 1954, 1955 ja 1956.

Maantiellä Messina paras menestys oli vuoden 1955 Italian ympäriajon avausetapin voitto, joka tarkoitti, että hän piti seuraavalla etapilla johtajan vaaleanpunaista paitaa Maglia rosaa.

## Lähteet
Diu Dau Records

**Diu Dau Records** on suomalainen vuonna 2012 osakeyhtiöksi rekisteröity levy-yhtiö. Levy-yhtiön perusti Absoluuttinen Nollapiste -yhtye. Yhtiön toimitusjohtaja on Aake Otsala. Yhtyeen vuonna 2011 julkaistu EP *[[Demo 3]]* julkaistiin Diu Dau Recordsin nimissä, ja sen julkaisun kansissa mainitaan sen olevan yhtiön ensimmäinen julkaisu. Yhtyeellä oli jo tätä ennen kasettiyhtiö Diu Dau Tapes, joka julkaisi yhtyeen sivuprojektien tuotantoa C-kasetteina. Yhtiö on toistaiseksi julkaissut ainoastaan yhtyeen ja sen jäsenten levyjä. Yhtiön alamerkki **Diu Dau Digital** on julkaissut Aake Otsalan soololevyjä. Myös Otsalan vuonna 2009 julkaistu ensimmäinen soololevy on merkitty nykyään Diu Dau Digitalin julkaisuksi, vaikka levy-yhtiötä ei mainita sen alkuperäisellä julkaisualustalla Last.fm-sivustolla. 

## Diskografia

* 
* 
* 
* 
* 
* 
* 
* 
* 

## Lähteet

## Aiheesta muualla
* Diu Dau Recordsin kotisivu 
* Diu Dau Records Facebookissa
Eugèn Cajander

**Eugèn Cajander** (s. 13. huhtikuuta 1861 Vilna – ?) oli suomalainen Venäjän keisarikunnan armeijassa palvellut kenraalimajuri.

Cajanderin vanhemmat olivat Suomen kenraalikuvernöörin viraston kassanhoitaja majuri Fredrik Anders Cajander ja Maria Antonovna Haveman ja puoliso Antonina Pavlitskaja. Cajander kävi ensin Pietarin 1. sotaopiston ja tuli sitten Nikolain ratsuväkiopistoon Pietarissa 1878. Sieltä valmistuttuaan hänet määrättiin vänrikkinä Henkivartioväen rakuunarykmenttiin Pietarhoviin 1880. Kornetiksi Cajander ylennettiin 1882, luutnantiksi 1885, aliratsumestariksi 1890 ja ratsumestariksi 1896, minkä jälkeen hän toimi Henkivartioväen rakuunarykmentin eskadroonanpäällikkönä. Everstiksi hänet ylennettiin 1904 ja 1909 hänet määrättiin 8. Lubenskin husaarirykmentin komentajaksi Chișinăuhun Bessarabiaan. Kenraalimajurina hänestä tuli 4. ratsuväkidivisioonan 1. prikaatin komentaja tammikuussa 1914 ja hän osallistui ensimmäiseen maailmansotaan aluksi mainitun divisioonan 3. prikaatin komentajana vuonna 1914 ja sen jälkeen useasti vt. divisioonankomentajana 1915–1918. Cajander erosi sotapalveluksesta helmikuussa 1918 eikä hänen myöhemmistä vaiheistaan ei ole tietoa.

## Lähteet
Tšekkoslovakian koruna

**Tšekkoslovakian koruna** on entisen Tšekkoslovakian rahayksikkö. Koruna otettiin käyttöön huhtikuussa 1919 ja poistui käytöstä helmikuussa 1993, jolloin sen korvasi Tšekin koruna ja Slovakian koruna.

## Lähteet

## Aiheesta muualla
Ratamelonnan maailmanmestaruuskilpailut 2019

**Ratamelonnan maailmanmestaruuskilpailut 2019** järjestettiin Szegedissa, Unkarissa 21.–25. elokuuta. Ohjelmassa oli 42 lajia, joista 12 kuului paraluokkiin. Mitaleille ylsi 31 maata. Saksa, Valko-Venäjä ja Unkari voittivat kukin kuusi kultamitalia, joista yksi Unkarin kulta tuli paraluokista. Kaksi henkilökohtaista kultaa voittivat miesten kanadalaiskanooteissa Saksan Sebastian Brendel, naisten kajakeissa Uuden-Seelannin Lisa Carrington sekä paraluokissa Australian Curtis McGrath ja Ison-Britannian Charlotte Henshaw. Muut kaksinkertaiset kultamitalistit olivat kajakeissa Saksan Tom Leibscher sekä Unkarin Dóra Bodonyi ja Tamara Csipes, jotka kaikki voittivat yhden kultamitalin yksikössä ja yhden nelosessa, sekä Valko-Venäjän kaksi kultaa kaksikossa voittanut pari Maryna Litvinchuk / Volha Khudzenka.

Szegedin maailmanmestaruuskilpailujen perusteella jaettiin maille merkittävä määrä olympiapaikkoja seuraavan vuoden olympialaisiin.

## Lähteet
Mattila (Mäntsälä)

**Mattila** on kylä Mäntsälässä. Se sijaitsee lähellä Ohkolaa ja noin seitsemän kilometrin päässä Mäntsälän kirkonkylästä.

Mattilassa sijaitsee yhdysvaltalaisen Ball Corporationin omistama, juomatölkkejä ja muita kevytmetallipakkauksia valmistava tehdas, vuoteen 2016 nimellä Rexam. 1900-luvulla tehdas tuotti valaisimia ja sähkötarvikkeita nimillä Mäntsälän Metalli Oy (1964–), SLO (1985–1990), Idman Oy (1990–2006) ja Philips (2006–2011).

## Lähteet
Abraham Hyacinthe Anquetil-Duperron

**Abraham Hyacinthe Anquetil-Duperron** (1731−1805) oli ranskalainen orientalisti, zend-uskonnon tutkimuksen perustaja. Hänen pääteoksensa *Zend-Avesta, ouvrage de Zoroastre* (1771) on parsilaisen uskonnon peruskirjan ensimmäinen käännös eurooppalaiselle kielelle.

## Lähteet

## Aiheesta muualla
Gunnar Palmroth

**Veli Gunnar Sigfrid Palmroth** (16. syyskuuta 1913 Kotka − 31. tammikuuta 1965 Kööpenhamina, Tanska) oli suomalainen suurlähettiläs ja juristi.

Palmrothin vanhemmat olivat apteekkari Lauri Einar Palmroth ja Hilma Elisabet Petterson. Hän pääsi ylioppilaaksi 1931 ja suoritti ylemmän oikeustutkinnon 1936. Palmroth sai varatuomarin arvon 1939.

Palmroth oli harjoittelijana Suomen Pariisin ja Brysselin lähetystöissä 1938, avustajana Brysselin lähetystössä 1939−1940, ulkoasiainministeriössä 1940−1941 ja Tukholman lähetystössä 1941−1943. Palmroth oli 2. lähetystösihteerinä Tukholmassa 1943−1944 ja Madridissa 1944−1945, ulkoasiainministeriön jaostosihteerinä 1945−1948 ja Sotevan edustajana Länsi-Saksassa sekä konsulina Frankfurt am Mainissa 1948−1950. Palmroth toimi sitten ulkoasiainministeriössä kauppapoliittisen osaston apulaisosastopäällikkönä 1950−1953 ja osastopäällikkönä 1953−1955. Tämän jälkeen hän oli suurlähettiläänä Varsovassa 1955−1958 ja Pariisissa 1958−1965. Vuonna 1965 hän sai nimityksen lähettilääksi Tukholmaan mutta hän kuoli Kööpenhaminassa matkalla uuteen asemapaikkaansa. Palmroth oli valtion lisenssitoimikunnan ja kauppaneuvotteluvaltuuskuntien puheenjohtajana vuodesta 1947. Hän sai pääkonsulin arvon 1951.

Gunnar Palmroth oli naimisissa vuodesta 1939 Sonja Irmelin Lindquistin kanssa.

## Lähteet
Kissani Jugoslavia

**Kissani Jugoslavia** on Pajtim Statovcin ensimmäinen romaani. Romaanissa tutkitaan Kosovossa asuvan naisen ja hänen Suomessa pakolaisena asuvan poikansa elämää. Kirja julkaistiin ensimmäisen kerran suomeksi vuonna 2014. Se sai vuoden 2014 Helsingin Sanomien kirjallisuuspalkinnon. Siitä tehtiin näytelmä, joka esitettiin Suomen Kansallisteatterissa Helsingissä vuonna 2018.  

## Lähteet
Laiterla (Perniö)

**Laiterla** on kylä Salon kaupungin Perniössä. Kylä sijaitsee Perniönjoen varrella noin kolme kilometrin päässä Perniön kirkonkylästä.

Laiterlan kylämäki erottuu selvästi peltojen keskeltä. Kylän peltoalue rajoittuu idässä Perniönjokeen ja lännessä laajaan metsäiseen moreenimuodostumaan. Laiterlan pohjoispuolella on Ali-Melkkilä ja eteläpuolella Kyynämäki. Kylän asutus sijoittuu kylämäen lisäksi moreenimuodostuman itäreunalle.

Laiterlasta on joskus käytetty myös rinnakkaisnimeä Laitila. Kylä on syntynyt viimeistään varhaiskeskiajalla. Perniönjoen vastarannalta on tehty rautakautisia löytöjä, muttei Laiterlasta. 1700-luvulla Laiterlassa oli neljä tilaa, joista on lohkottu 1900-luvulla ensin itsenäistyviä torppia ja sitten pientiloja siirtoväelle. Kylän ja kylämäen läpi rakennettiin maantie vuonna 1961. Laiterlan kansakoulu perustettiin 1920-luvulla ja se lakkautettiin alakouluna vuonna 2005.

## Lähteet